
	Առարկության, առաջարկության հեղինակը, ստացման ամսաթիվը
	Առարկության, առաջարկության բովանդակությունը

	1
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Հավելվածի 29-րդ կետը շարադրել նոր խմբագրությամբ՝ հետևյալ բովանդակությամբ. «29. Առողջական խնդիրներ, որոնց դեպքում երեխայի ֆունկցիոնալության գնահատման արդյունքում հաշմանդամությունը սահմանվում է մինչև 18 տարին լրանալը, երբ հաշմանդամության նախորդ ժամկետը կազմել է հինգ տարի՝»։
	Առաջարկն ընդունվել է, խմբագրվել է։
	

	2
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Հավելվածի 28-րդ կետը շարադրել նոր խմբագրությամբ՝ հետևյալ բովանդակությամբ. «28. Առողջական խնդիրներ, որոնց դեպքում երեխայի ֆունկցիոնալության գնահատման արդյունքում հաշմանդամությունը սահմանվում է մինչև 18 տարին լրանալը, երբ նախորդ հաշմանդամության ժամկետը կազմել է երեք տարի՝»։ Առաջարկը մշակելիս հաշվի է առնվել, որ «Անձի ֆունկցիոնալության գնահատման մասին» ՀՀ օրենքը չի օգտագործում «կարգավիճակ» հասկացությունը։
	Առաջարկն ընդունվել է, խմբագրվել է։
	

	3
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Հավելվածի 27-րդ կետը շարադրել նոր խմբագրությամբ՝ հետևյալ բովանդակությամբ. «27. Առողջական խնդիրներ, որոնց դեպքում երեխայի ֆունկցիոնալության գնահատման արդյունքում հաշմանդամությունը սահմանվում է մինչև 18 տարին լրանալը»։ Այս առաջարկի ընդունման դեպքում հավելվածից նաև կհեռացվի «տվյալ փորձաքննության ժամանակ» բառերը, որը հակասում է «Անձի ֆունկցիոնալության գնահատման մասին» ՀՀ օրենքին։
	Առաջարկն ընդունվել է, խմբագրվել է։
	

	4
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Հավելվածի 26-րդ կետը շարադրել նոր խմբագրությամբ՝ հետևյալ բովանդակությամբ. «26. Առողջական խնդիրներ, որոնց դեպքում անձի ֆունկցիոնալության 5-րդ գնահատման արդյունքում հաշմանդամությունը սահմանվում է անժամկետ՝»։ Առաջարկը մշակելիս հաշվի է առնվել, որ առնչվող օրենքում կամ այլ իրավական ակտերում սահմանված չէ «դիտարկման պայմաններ» հասկացությունը։
	Առաջարկն ընդունվել է, խմբագրվել է։
	

	5
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Հավելվածի 25-րդ կետը շարադրել նոր խմբագրությամբ՝ հետևյալ բովանդակությամբ. «25. Առողջական խնդիրներ, որոնց դեպքում անձի ֆունկցիոնալության 3-րդ գնահատման արդյունքում հաշմանդամությունը սահմանվում է անժամկետ՝»։
	Առաջարկն ընդունվել է, խմբագրվել է։
	

	6
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Միաժամանակ առաջարկում ենք հավելվածի 24-րդ կետը շարադրել նոր խմբագրությամբ՝ հետևյալ բովանդակությամբ. «24. Առողջական խնդիրներ, որոնց դեպքում անձի ֆունկցիոնալության գնահատման (այդ թվում՝ առաջին գնահատումը) արդյունքում հաշմանդամությունը սահմանվում է անժամկետ՝»։ Այս տարբերակում ուղղվում է «ախտաբանական վիճակներ» բառերը փոխարինվում են «առողջական խնդիրներ» բառերով, «ֆունկցիոնալության առաջին իսկ գնահատման» բառերը՝ «անձի ֆունկցիոնալության գնահատման ժամանակ» բառերով ՝ համաձայն «Անձի ֆունկցիոնալության գնահատման մասին» ՀՀ օրենքի։ «Առաջին գնահատման» բառերը հանելով հնարավոր է լինում խուսափել այն թյուրընկալումից, որ համանման հանգամանքներում այլևս հնարավոր չէ երկրորդ գնահատման ժաանակ սահմանել անժամկետ։ Այս առաջարկի ընդունման դեպքում կուղղվի նաև Հայաստանի իրավական տեղեկատվական համակարգում առկա շարադասական սխալը։
	Առաջարկն ընդունվել է, խմբագրվել է։
	

	7
	«Հաշմանդամություն ունեցող անձանց իրավունքների օրակարգ» ՀԿ
13.05.2024 19:42:46
	Նախագծով առաջարկվող 3.1 կետը շարադրել նոր խմբագրությամբ՝ հետևյալ բովանդակությամբ. ««3.1. Սահմանել, որ սույն որոշման հավելվածի 25-րդ, 26-րդ, 28-րդ և 29-րդ կետերի համար հաշվի է առնվում բժշկասոցիալական փորձաքննության և ֆունկցիոնալության գնահատման արդյունքում ընդունված որոշումները, այդ թվում՝ հաշմանդամության սահմանված լինելու ժամանակահատվածը։»։ Հաշվի առնելով, որ մի դեպքում կարևորվել է հաշմանդամության սահմանման հանգամանքը կամ գնահատման «համարակալումը» (25, 26), մյուս դեպքում՝ հաշմանդամության սահմանված լինելու տևողությունը (28, 29), միայն «հաշմանդամություն ունենալու ամբողջ ժամանակահատվածը» նշելը բավարար չէ։
	Առաջարկն ընդունվել է, խմբագրվել է։
	



